ՖԻՆԱՆՍԱՎՈՐՄԱՆ ՀԱՄԱՁԱՅՆԱԳԻՐ

ՀԱՏՈՒԿ ՊԱՅՄԱՆՆԵՐ

Եվրոպական հանձնաժողովը, այսուհետ` Հանձնաժողով, գործելով Եվրոպական Միության անունից, այսուհետ` ԵՄ,

մի կողմից, եւ

Հայաստանի Հանրապետությունը, այսուհետ՝ Գործընկեր, ի դեմս Տնտեսական զարգացման եւ ներդրումների նախարարության, մյուս կողմից,

համաձայնեցին հետեւյալի վերաբերյալ.

Հոդված 1. Գործողության բնույթը

1.1. ԵՄ-ն համաձայնում է ֆինանսավորել, իսկ Գործընկերը համաձայնում է ընդունել այդ ֆինանսավորումը հետեւյալ գործողության մասով՝

«Հայաստանի հետ տեխնիկական համագործակցություն»

ԵՀԳ/2017/040-523

Սույն գործողությունը ֆինանսավորվում է ԵՄ բյուջեից՝ հիմնական ակտին՝ Եվրոպական հարեւանության գործիքին համապատասխան։

1.2. Սույն գործողության գնահատված ընդհանուր արժեքը կազմում է 7,5 մլն եվրո, իսկ սույն գործողության մասով ԵՄ օժանդակության առավելագույն չափը 7,5 մլն եվրո է։

1.3. Գործընկերը չի համաֆինանսավորում գործողությունը։

Հոդված 2. Կատարման ժամկետը

2.1. Սույն Ֆինանսավորման համաձայնագրի՝ II հավելվածի (Ընդհանուր պայմաններ) 15-րդ հոդվածով սահմանված կատարման ժամկետն սկսվում է սույն Ֆինանսավորման համաձայնագիրն ուժի մեջ մտնելու պահից եւ ավարտվում այդ օրվանից 66 ամիս հետո:

2.2. Աշխատանքների իրականացման փուլի տեւողությունը 48 ամիս է:

2.3. Ավարտական փուլի տեւողությունը 18 ամիս է:

Հոդված 3. Հասցեները

Սույն Ֆինանսավորման համաձայնագրի իրականացման հետ կապված բոլոր հաղորդումները կազմվում են գրավոր, պարունակում են հստակ հղում սույն Հատուկ պայմանների 1.1 հոդվածով սահմանված այս գործողությանը եւ ուղարկվում են հետեւյալ հասցեներով՝

ա) Հանձնաժողովի դեպքում՝

Հայաստանում Եվրոպական միության պատվիրակություն

Ֆրիկի 21, 0002 ք.Երեւան, Հայաստան

Էլ. փոստ՝ DELEGATION-ARMENIA@eeas.europa.eu

բ) Գործընկերոջ դեպքում՝

Պարոն Արծվիկ Մինասյան

Հայաստանի Հանրապետության տնտեսական զարգացման եւ ներդրումների նախարար

Մ. Մկրտչյան 5, 0010 ք. Երեւան, Հայաստան

Էլ. փոստ՝ secretariat@mineconomy.am Հեռ.՝ +374 11 59-71-10

Հոդված 4. ԽՊԵԳ համակարգողը

Խարդախության դեմ պայքարի եվրոպական գրասենյակի (ԽՊԵԳ) ընթացիկ գործունեությանն աջակցելու նպատակով ԽՊԵԳ-ի հետ անմիջականորեն համագործակցելու համար համապատասխան լիազորություններ ունեցող՝ Գործընկերոջ համակարգողն է՝

Հայաստանի Հանրապետության վերահսկիչ պալատը

Մարշալ Բաղրամյան 19,

Երեւան, 0019, Հայաստանի Հանրապետություն

Էլ. փոստ՝ intrel@annsai.am

Հոդված 5. Հավելվածները

5.1. Սույն Ֆինանսավորման համաձայնագիրը կազմված է՝

ա) սույն Հատուկ պայմաններից,

բ) I հավելվածից՝ Տեխնիկական եւ վարչական դրույթներ, որոնցում մանրամասնորեն ներկայացված են սույն գործողության նպատակները, ակնկալվող արդյունքները, աշխատանքները, բյուջեի կատարման մասով առաջադրված խնդիրների նկարագրությունը եւ բյուջեն.

գ) II հավելվածից՝ Ընդհանուր պայմաններ.

դ) III հավելվածից՝ Հաշվետվության ձեւանմուշ, որը կիրառելի չէ սույն Ֆինանսավորման համաձայնագրի համար եւ չի ներառվում դրանում.

ե) IV հավելվածից՝ Կառավարման հայտարարագրի ձեւանմուշ, որը կիրառելի չէ սույն Ֆինանսավորման համաձայնագրի համար եւ չի ներառվում դրանում։

5.2. Մի կողմից՝ հավելվածների դրույթների, իսկ մյուս կողմից՝ սույն Հատուկ պայմանների դրույթների միջեւ հակասության դեպքում կիրառվում են սույն Հատուկ պայմանների դրույթները: Մի կողմից՝ I հավելվածի (Տեխնիկական եւ վարչական դրույթներ) դրույթների եւ մյուս կողմից՝ II հավելվածի (Ընդհանուր դրույթներ) դրույթների միջեւ հակասության դեպքում կիրառվում են II հավելվածի դրույթները:

Հոդված 6. II հավելվածից (Ընդհանուր պայմաններ) շեղվող կամ այն լրացնող դրույթները

Կիրառելի չէ

Հոդված 7. Ուժի մեջ մտնելը

Սույն Ֆինանսավորման համաձայնագիրն ուժի մեջ է մտնում այն օրվանից, երբ Հանձնաժողովը Գործընկերոջ կողմից ստանում է սույն Ֆինանսավորման համաձայնագիրն ուժի մեջ մտնելու համար անհրաժեշտ ներքին ընթացակարգերի կատարումը Գործընկերոջ կողմից հաստատելու մասին ծանուցում։ Հանձնաժողովը Գործընկերոջը տեղեկացնում է այդ ծանուցումն ստանալու ամսաթվի վերաբերյալ: Սույն Ֆինանսավորման համաձայնագիրն ուժի մեջ չի մտնում, եթե մինչեւ 2018 թվականի դեկտեմբերի 31-ը Հանձնաժողովն այդպիսի ծանուցում չի ստանում:

Կատարված է 2 բնօրինակով. 1 օրինակ հանձնվում է Հանձնաժողովին, 1 օրինակ` Գործընկերոջը։

|  |  |
| --- | --- |
| Գործընկերոջ կողմից՝ | Հանձնաժողովի կողմից՝ |
|  | Լորենս Մերեդիթ |
| Տնտեսական զարգացման եւ ներդրումների նախարար | Հարեւանության եւ ընդլայնման բանակցությունների հարցերով գլխավոր տնօրինության Արեւելյան հարեւանության հարցերով տնօրեն, «C» բաժին |
| ԵՄ աջակցության հարցով  ազգային համակարգող | Եվրոպական հանձնաժողով |

|  |  |
| --- | --- |
| ստորագրություն՝ \_\_\_\_\_\_\_\_\_\_\_\_\_\_\_\_\_ | [*ստորագրություն*]  ստորագրություն՝ \_\_\_\_\_\_\_\_\_\_\_\_\_\_\_\_\_ |
| վայրն ու ամսաթիվը \_\_\_\_\_\_\_\_\_\_\_\_\_\_ | վայրն ու ամսաթիվը \_\_\_\_\_\_\_\_\_\_\_\_\_\_ |
|  | **2018 թվականի օգոստոսի 29** |

 Էլեկտրոնային եղանակով ստորագրվել է 2018 թվականի հուլիսի 16-ին՝ ժամը 07:33-ին (UTC+02)` Հանձնաժողովի 2004/563 որոշման 4.2 հոդվածին (Էլեկտրոնային փաստաթղթերի վավերականությունը) համապատասխան